ΚΑΝΟΝΙΣΜΟΣ ( ΕΟΚ ) αριθ . 1740/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για την τροποποίηση του κανονισμού ( ΕΟΚ ) αριθ . 2358/71 περί κοινής οργανώσεως αγοράς στον τομέα των σπόρων προς σπορά ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής ( 1 ), τη γνώμη του Ευρωπαϊκού Κοινοβουλίου ( 2 ), τη γνώμη της Οικονομικής και Κοινωνικής Επιτροπής ( 3 ), ότι, σύμφωνα με τις κατευθύνσεις που καθορίστηκαν επ' ευκαιρία της γερμανικής ενοποίησης, επιβάλλεται να τροποποιηθεί το παράρτημα του κανονισμού ( ΕΟΚ ) αριθ . 2358/71 ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1239/89 ( 5 ), για να περιληφθεί το είδος "Festulolium", το οποίο παρουσιάζει μεγάλη σημασία για την παραγωγή χορτονομής στο έδαφος της πρώην Λαϊκής Δημοκρατίας της Γερμανίας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Το παράρτημα του κανονισμού ( ΕΟΚ ) αριθ . 2358/71 αντικαθίσταται από το παράρτημα του παρόντος κανονισμού . Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφηερίδα των Ευρωπαϊκών Κοινοτήτων . Εφαρμόζεται από την 1η Ιουλίου 1992 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Λουξεμβούργο, 13 Ιουνίου 1991 .

[Source: multi_eurlex | Tokens: 1234]